

**ประกาศองค์การบริหารส่วนตำบลนาใต้**

**เรื่อง การเพิ่มกระบวนงานให้บริการและการกำหนดระยะเวลาแล้วเสร็จของงานบริการ**

-----------------------------

 ตามที่องค์การบริหารส่วนตำบลนาใต้ ได้มีประกาศเรื่อง การกำหนดระยะเวลาแล้วเสร็จของงานบริการ พ.ศ. 2555 ตามความในมาตรา 37 และมาตรา 38 แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ที่กำหนดให้ส่วนราชการกำหนดระยะเวลาแล้วเสร็จของงานแต่ละงานและประกาศให้ประชาชนทราบเป็นการทั่วไป นั้น

 เนื่องด้วยคณะทำงานในการทบทวน ปรับปรุง เปลี่ยนแปลงหรือยกเลิกภารกิจ ได้มีมติในการประชุมเมื่อวันที่ 18 พฤศจิกายน 2563 เห็นชอบการเพิ่มกระบวนงานให้บริการ ยกเลิกกระบวนงานให้บริการ และการกำหนดระยะเวลาแล้วเสร็จของงานบริการ ดังนั้นเพื่อให้เป็นไปตามมติคณะทำงานฯ ดังกล่าว และเพื่อให้การบริการประชาชนเป็นไปด้วยความเรียบร้อย เกิดผลสัมฤทธิ์และสร้างความพึงพอใจแก่ประชาชนผู้รับบริการ องค์การบริหารส่วนตำบลนาใต้ จึงขอเพิ่มกระบวนงานบริการ ยกเลิกกระบวนงานให้บริการ และการกำหนดระยะเวลาแล้วเสร็จของงานบริการ ดังเอกสารแนบท้ายประกาศนี้

 จึงประกาศมาเพื่อทราบโดยทั่วกัน

 ประกาศ วันที่ 25 พฤศจิกายน พ.ศ. ๒๕63

(นายนิรพล ใจสมุทร)

นายกองค์การบริหารส่วนตำบลนาใต้

เอกสารแนบท้ายประกาศองค์การบริหารส่วนตำบลนาใต้

เรื่อง การเพิ่มประบวนงานให้บริการและการกำหนดระยะเวลาแล้วเสร็จของงานบริการ

ลงวันที่ 25 พฤศจิกายน 2563

|  |  |  |  |  |  |
| --- | --- | --- | --- | --- | --- |
| ลำดับที่ | กระบวนการบริการประชาชน | ขั้นตอนการให้บริการ | กำหนดระยะเวลาแล้วเสร็จ/ราย | หน่วยงานที่รับผิดชอบ | หมายเหตุ |
| 1. | การชำระภาษีที่ดินและสิ่งปลูกสร้าง | 1.การประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บและรายละเอียดอื่นที่จำเป็นในการจัดเก็บภาษี 2.การแจ้งการประเมินภาษีโดยส่งแบบประเมินภาษีให้แก่ผู้เสียภาษี 3.การชำระภาษีตามแบบแจ้งประเมินภาษี โดยผู้มีหน้าที่เสียภาษี 4.การผ่อนชำระภาษีที่ดินและสิ่งปลูกสร้าง โดยผู้มีหน้าที่เสียภาษี 5.การมีหนังสือแจ้งเตือนผู้เสียภาษีที่มีภาษีค้าง6.การแจ้งรายการภาษีค้างชำระ  | ก่อนวันที่ 1 กุมภาพันธ์ ภายในเดือนกุมภาพันธ์ ภายในเดือนเมษายนงวดที่ 1 ภายในเดือนเมษายน งวดที่ 2 ภายในเดือนพฤษภาคม งวดที่ 3 ภายในเดือนมิถุนายน ภายในเดือนพฤษภาคมภายในเดือนมิถุนายน  | กองคลัง |  |